ព្រះបាទនរាយណ៍រាជា



ព្រះបាទនរាយណ៍រាជា (ឆ្នាំ១៤៦៣-ឆ្នាំ១៤៦៩នៃគ.ស) 
នៅឆ្នាំ១៤៦៣ ព្រះបាទពញាយ៉ាត ទ្រង់បានបង្វែរព្រះរាជសម្បត្តិទៅឱ្យព្រះរាជបុត្រច្បងគឺ ព្រះបាទនរាយណ៍រាជា ដែលមាននាមសម្រាប់រាជ្យថា ព្រះបាទសម្តេចព្រះរាជឱង្ការព្រះនរាយណ៍រាជារាមាធិបតី ព្រះស្រីសុយោពណ៌ធម្មាកមហារាជាធិរាជ បរមបពិត្របណ្ឌិតជាឥសូរ គង់នៅរាជវាំងចតុមុខរៀងមក។ នៅឆ្នាំ១៤៦៦ ព្រះរាជបិតារបស់ព្រះអង្គបានសោយទីវង្គតដោយជរារោគក្នុងព្រះជន្ម ៧០ព្រះវស្សា។ នៅឆ្នាំ១៤៦៧ ព្រះបាទនរាយណ៍រាជាបានកសាងចេតីយនៅលើភ្នំដូនពេញ ដើម្បីធ្វើបុណ្យបញ្ជុះបរមអដ្ឋធាតុព្រះរាជបិតា។ សព្វថ្ងៃមានអក្សរចារឹកលើថ្មតាមព្រះរាជបញ្ជាព្រះបាទស៊ីសុវត្ថិតម្កល់នៅទីនោះតាំងពីឆ្នាំ១៩១៧រៀងមក។ នៅឆ្នាំ១៤៦៩ ព្រះបាទនរាយណ៍រាជា ទ្រង់បានប្រឈួនហើយក៏សោយទីវង្គតទៅ ព្រះអង្គមានបុត្រមួយអង្គព្រះនាមថា ព្រះបាទស្រីសុរិយោទ័យ។

ឯកសារយោង 
ព្រះបាទនរាយណ៍រាជា